**ПУБЛИЧНА ПОКАНА С ПРЕДМЕТ:**

**„Изготвяне на Инвестиционни технически проекти за обекти:**

* **„Прилагане на мерки за енергийна ефективност на обект Общежитие за средношколци в град Русе“;**
* **„Прилагане на мерки за енергийна ефективност на обект Общински детски център за култура и изкуство, град Русе;**
* **„Прилагане на мерки за енергийна ефективност на обект ОДЗ „Райна Княгиня“, град Мартен“;**
* **„Прилагане на мерки за енергийна ефективност на обект ОУ „Отец Паисий – град Мартен“.**

**ТЕХНИЧЕСКА СПЕЦИФИКАЦИЯ**

1. **Пълно описание предмета на поръчката и основните характеристики**

**Предмет на поръчката е „*Изготвяне на Инвестиционни технически проекти за обекти:***

* ***„Прилагане на мерки за енергийна ефективност на обект Общежитие за средношколци в град Русе“;***
* ***„Прилагане на мерки за енергийна ефективност на обект Общински детски център за култура и изкуство, град Русе;***
* ***„Прилагане на мерки за енергийна ефективност на обект ОДЗ „Райна Княгиня“, град Мартен“;***
* ***„Прилагане на мерки за енергийна ефективност на обект ОУ „Отец Паисий – град Мартен“.***

Съгласно разпоредбите на чл. 56 и § 4 от Преходните и заключителни разпоредби на Закона за ограничаване изменението на климата (ЗОИК) и Решение на МС 201/26.03.2015 Националният доверителен екофонд (НДЕФ) отговаря за набирането, одобряването и възлагането на изпълнението на проекти за зелени инвестиции.

Инвестиционна програма за климата /ИПК/ е най-новата програма на НДЕФ с принос към ограничаване изменението на климата. Тя е своеобразно продължение на Националната Схема за Зелени Инвестиции (НСЗИ). Целта на ИПК е да поощрява инициативи, водещи до ограничаване изменението на климата.

* Основните принципи на функциониране на ИПК са следните:
* Целево разходване на средства за позеленяване от Европейската схема за търговия с емисии;
* Финансиране на проекти, водещи до директно или индиректно намаляване на емисиите на парникови газове;
* Безвъзмездно предоставяне на средства за финансиране на част от инвестицията.

Одобрението на всеки проект се осъществява на две основни фази, като всяка от тях се одобрява на 2 нива.

**ФАЗА 1**

Предварителен подбор на проекти чрез прилагането на предварително обявени задължителни изисквания за съответствие.

Първо ниво на одобрение - КОМИСИЯ ЗА ПОДБОР И ОЦЕНКА НА ПРОЕКТИ

Второ ниво на одобрение - УПРАВИТЕЛЕН СЪВЕТ

**ФАЗА 2**

Оценка и класиране на проекти по предварително обявени изисквания за кандидатстване, методика и критерии за оценка и подбор.

Първо ниво на одобрение – КОМИСИЯ ЗА ПОДБОР И ОЦЕНКА НА ПРОЕКТИ

Второ ниво на одобрение – УПРАВИТЕЛЕН СЪВЕТ

Община Русе подготви и подаде три проекта /заявления за проявен интерес/ за четири обекта до НДЕФ. Същите са регистрирани под № 320/07.08.2014 г. „Прилагане на мерки за енергийна ефективност на обект Общежитие за средношколци в град Русе“; № 322/17.09.2014 г. „Прилагане на мерки за енергийна ефективност на обекти: Обект 1 – Общински детски център за култура и изкуство град Русе и Обект 2 – Обединено детско заведение „Райна Княгиня“ град Мартен“; № 335/09.01.2015 г. „Прилагане на мерки за енергийна ефективност на обект ОУ „Отец Паисий – град Мартен“. Проектите получиха одобрението на НДЕФ на Фаза 1 и възможност за кандидатстване по ФАЗА 2.

Предметът на обществената поръчка е необходим за подготовката на необходимите документи за одобрение по ФАЗА 2 на ИПК на НДЕФ.

Инвестиционните проекти за обекти:

* „Прилагане на мерки за енергийна ефективност на обект Общежитие за средношколци в град Русе“;
* „Прилагане на мерки за енергийна ефективност на обект Общински детски център за култура и изкуство, град Русе;
* „Прилагане на мерки за енергийна ефективност на обект ОДЗ „Райна Княгиня“, град Мартен“;
* „Прилагане на мерки за енергийна ефективност на обект ОУ „Отец Паисий – град Мартен“

следва да са разработени във фаза технически проект.

Необходимо е да се представят в обхват и съдържание, съгласно Наредба № 4 от 21.05.2001 г. за обхвата и съдържанието на инвестиционните проекти, в съответствие с изискванията към инвестиционните проекти на НДЕФ и обследването за енергийна ефективност за всеки един обект.

Възложителят – Община Русе ще предостави на Изпълнителя следните документи:

1. Обследване за енергийна ефективност за всеки един обект;

2. Архитектурно заснемане на тяло „Б“ на Общежитие за средношколци;

3. Изисквания към инвестиционните проекти на НДЕФ;

4. Бланка на КСС;

5. Актове за общинска собственост;

6. Скици.

В архива на Община Русе няма запазени строителни книжа в т.ч. инвестиционни проекти, поради което предметът на обществената поръчка включва изготвянето на необходимите документи, съгласно чл. 145, ал. 5 от ЗУТ.

1. **Технически условия за изпълнение на поръчката**

Изпълнителят следва да разполага с екип от правоспособни технически лица, вписани в Камара на архитектите в България, Камара на инженерите в инвестиционното проектиране или еквивалент.

Техническата документация следва да съдържа:

І. Документи, съгласно чл. 145, ал. 5 от ЗУТ за всеки един от обектите.

ІІ. Технически инвестиционен проект, изготвен в съответствие с енергийното обследване. Проектът да съдържа работни чертежи и детайли в необходимия обхват съобразно спецификата на строежа и технически спецификации. Детайлите да отразяват точно и ясно кои СМР се запазват и кои предстои да се изпълняват по настоящия проект /особено за топлоизолация по покриви и подове, но също и по стени/. Инвестиционният проект да бъде изготвен в обхват и съдържание съгласно Наредба №4 за обхвата и съдържанието на инвестиционните проекти и да съдържа най-малко следните части: Архитектурно-строителна част, проекти за инсталации и др. Между отделните части на проекта следва да има съответствие и съгласуваност. Минимум проектни части и съдържание:

1.1. Част Архитектура

1.1.1. Челен лист

1.1.2. Удостоверение от камарата на архитектите

1.1.3. Застраховка професионална отговорност

1.1.4. Обяснителна записка

1.1.5. Количествена сметка

1.1.6. Чертежи – съществуващо положение

1.1.7. Чертежи – проектно решение

1.1.8. Детайли топлоизолации - покрив, под, стени, еркери, тавани и др. (в зависимост от енергоспестяващите мерки)

1.1.9. Спецификация на дограмата – в табличен вид (при сменена част от дограмата задължително да се отбележи на чертежите в част Архитектура в цвят или разбираема сигнатура)

1.1.10. Помощна таблица – (таблицата да е разделена по фасади, като съдържа три графи – обща площ, площ топлоизолация и площ отвори)

1.2. Част Конструкции

1.2.1. Челен лист

1.2.2. Удостоверение за пълна проектантска правоспособност

1.2.3. Застраховка професионална отговорност

1.2.4. Становище/Обяснителна записка

1.2.5. Количествена сметка

1.2.6. Чертежи

1.3. Част Електро

1.3.1. Челен лист

1.3.2. Удостоверение за пълна проектантска правоспособност

1.3.3. Застраховка професионална отговорност

1.3.4. Обяснителна записка

1.3.5. Количествена сметка

1.3.6. Чертежи

1.4. Част ОВК

1.4.1. Челен лист

1.4.2. Удостоверение за пълна проектантска правоспособност

1.4.3. Застраховка професионална отговорност

1.4.4. Обяснителна записка

1.4.5. Количествена сметка

1.4.6. Чертежи

1.5. Част ЕЕ

1.5.1. Челен лист

1.5.2. Удостоверение за пълна проектантска правоспособност

1.5.3. Застраховка професионална отговорност

1.5.4. Обяснителна записка

1.5.5. Количествена сметка

1.5.6. Чертежи

1.6. Част ПБ

1.6.1. Челен лист

1.6.2. Удостоверение за пълна проектантска правоспособност

1.6.3. Застраховка професионална отговорност

1.6.4. Обяснителна записка

1.6.5. Количествена сметка

1.6.6. Чертежи

1.7. Част ПБЗ

1.7.1. Челен лист

1.7.2. Удостоверение за пълна проектантска правоспособност

1.7.3. Застраховка професионална отговорност

1.7.4. Обяснителна записка

1.7.5. Количествена сметка

1.7.6. Чертежи

1.8. Част ПУСО

1.8.1. Челен лист

1.8.2. Удостоверение за пълна проектантска правоспособност

1.8.3. Застраховка професионална отговорност

1.8.4. Обяснителна записка

2. Подробна количествено–стойностна сметка, съответстваща на инвестиционния проект и подписана от проектанта на обекта. Количествено стойностната сметка се изготвя по енергоспестяващи мерки (в съответствие с енергийното обследване и заложените мерки във формуляра за кандидатстване) Към сметката се прилагат анализи за ценообразуване на СМР.

2.1. Количествена сметка (подредена по енергоспестяващи мерки – без цени, заверена от съставил (име, подпис, длъжност)

2.2. Количествено – стойностна сметка (подредена по енергоспестяващи мерки – с цени, заверена от съставил (име, подпис, длъжност)

3. Към всеки от проектите да има изведени в отделен документ спецификация на основните материали и оборудване. Да се обърне внимание никъде в проектите да не съществуват марки и модели на материали и оборудване.

3.1. Спецификация на материалите (с подробно отразени технически параметри на материалите от КС и КСС, заверена от съставил (име, подпис, длъжност)

4.4. Анализ за образуване на единични цени - заверен от съставил (име, подпис, длъжност)

Инвестиционните проекти следва да са съгласувани от Изпълнителя с необходимите експлоатационни дружества и инстанции. Таксите за съгласуване са за сметка на Община Русе.

За целите на съгласуване на процедурата в НДЕФ се предават в еднакъв ред пет идентични екземпляра от техническата документация и един екземпляр CD/DVD, съдържащ цялата документация във изготвяните формати doc, xls, dwg и др. приложими.

Всички текстови и графични документи се подписват/подпечатват от съставилия (име, подпис, длъжност).

1. **Прогнозна стойност на поръчката и срок за изпълнение**

Общата стойността поръчката е 66 000,00 лева без ДДС, в т.ч.

- 21 750,00 лева без ДДС за обект „Прилагане на мерки за енергийна ефективност на обект Общежитие за средношколци в град Русе“;

- 10 750,00 лева без ДДС за обект „Прилагане на мерки за енергийна ефективност на обект Общински детски център за култура и изкуство, град Русе;

- 13 750,00 лева без ДДС за обект „Прилагане на мерки за енергийна ефективност на обект ОДЗ „Райна Княгиня“, град Мартен“;

- 19 750,00 лева без ДДС за обект „Прилагане на мерки за енергийна ефективност на обект ОУ „Отец Паисий – град Мартен“.

**Срокът на изпълнение на поръчката е съгласно офертата на Изпълнителя, но не по-малко от 40 и не повече от 60 календарни дни и започва да тече от датата на влизане в сила на договора**

1. **Изисквания към участниците**
2. Участниците следва да имат опит в реализирането на поне една услуга със сходен предмет. За доказване на изискването, участникът представя:

* списък на услугите, които са еднакви или сходни с предмета на обществената поръчка, изпълнени през последните 3 години, считано от крайния срок за подаване на офертите, с посочени: обект (предмет); възложител (получател); в качеството на изпълнител, участник в обединение или подизпълнител; стойност; дата на получаване на услугата; доказателства за изпълнение. Списъкът на се попълва по приложен образец.
* доказателства за извършените обекти, представени под формата на удостоверение, издадено от получателя или от компетентен орган, или чрез посочване на публичен регистър, в който е публикувана информацията за извършената услуга по списъка.

1. Участниците следва да представят декларация, че са запознати със състоянието на обектите и притежават ресурсни и организационни възможности за изпълнение на поръчката, което се доказва с декларация в свободен текст.
2. Участниците следва да разполагат с екип от правоспособни технически лица, вписани в Камара на архитектите в България, Камара на инженерите в инвестиционното проектиране или еквивалент, минимум със следната правоспособност: архитектура, конструкции, електро, ОВК, ЕЕ, ПБ, ПБЗ и ПУСО. Доказва се с декларация, съдържаща име и проектна част, по която има придобита правоспособност.
3. **Начин на заплащане**

Заплащането се извършва в лева по банков път в срок до 20 дни, след представяне на следните документи:

* приемо-предавателен протокол, подписан от Изпълнителя и Възложителя;
* фактура.

1. **Изисквания за качество**

Съгласно действащото европейско и национално законодателство.

1. **Критерий за оценка на постъпилите оферти и определяне тежестта им в комплексната оценка**

Критерий за оценка на предложенията е икономически най-изгодна оферта, при следните показатели за определяне на комплексната оценка:

а) Показател „Предлагана цена” – с тежест 40%;

б) Показател „Срок за изпълнение” – с тежест 20%;

в) Показател „Техническо предложение за изпълнение на поръчката” – с тежест 40%.

1.Показател „Предлагана цена” (К1) - с относителна тежест в комплексната оценка 40% и се изчислява по следната формула:

К1 =100 \* (ПЦмин /ПЦ), където

ПЦмин е най-ниската предложена обща цена за изпълнение на поръчката;

ПЦ е цена за изпълнение на поръчката, предложена от оценявания участник.

К1 се закръглява до втория знак след десетичната запетая.

Максималната стойност на К1 е 100 точки.

2. Показател „Срок за изпълнение” (К2) - с относителна тежест в комплексната оценка 20% и се изчислява по следната формула:

К2 =100 \* (Срмин /Ср), където

Срмин е най-краткият предложен срок за изпълнение;

Ср е срокът за изпълнение, предложен от оценявания участник.

К2 се закръглява до втория знак след десетичната запетая.

Максималната стойност на К2 е 100 точки.

Предложените от участниците срокове следва да бъдат не по-кратки от 40 (двадесет) календарни дни и не по-дълги от 60 (шестдесет) календарни дни.

Участници, направили предложения, които не съответстват на посочените от възложителя указания, ще бъдат отстранени от участие.

3. Показател „Техническо предложение за изпълнение на поръчката” (К3) - с относителна тежест в комплексната оценка 40% и се изчислява по следната формула:

К3 =100 \* (Тn /40), където

Тn е конкретният брой точки, получен от оценявания участник

К3 се закръглява до втория знак след десетичната запетая.

Максималната стойност на К3 е 100 точки.

Участниците следва да направят в офертата си (в Техническото предложение за изпълнение на поръчката) изложение в свободен текст на своето виждане за етапи, работен процес и последователност на изпълнение на поръчката, времево съвместяване на дейностите (включително и времеви график), предмет на поръчката, като изложат структурата и начина на изпълнение на поставената задача, при съобразяване на: взаимна обвързаност между отделните части на инвестиционния проект (ИП), времетраене на съгласуване на ИП с всички необходими съгласувателни институции, така че да бъде представен краен продукт, за който след разглеждането и приемането му от ЕСУТ да може да бъде издадено разрешение за строеж. При оценяване на качеството на техническото предложение за изпълнение на поръчката се преценява пълнотата и обосноваността на стратегията за изпълнение на договора, представена от участниците.

На всеки участник по този показател комисията присъжда 20т., 10т., 1т., определени по следния начин:

1 т. –предложението на участника отговаря на описаните по-горе изисквания на възложителя; в работната програма и времевия график ясно\* са описани базовите изисквания с конкретните процедури на съставните части на ИП; описани са последователно всички етапи, през които преминава изпълнението; представен е план-график за организация на работата, съобразен с предложения от участника общ срок за изпълнение, като планираната продължителност за всяка дейност кореспондира на конкретните особености на съответния обект и етап и на сроковете, установени съгласно нормативен акт и/или необходими според обичайната практика в областта на проектирането; взети са предвид необходимите съгласувателни инстанции и контролни органи.

\* „Ясно“ - следва да се разбира изброяване, което недвусмислено посочва конкретния етап, конкретния вид дейност по начин, по който същият да бъде индивидуализиран сред останалите предвидени етапи/съответно останалите предвидени видове дейности.

10 т. - предложението на участника отговаря на описаните по- горе изисквания на възложителя; в работната програма и времевия график ясно\* са описани базовите изисквания с конкретните процедури на съставните части на ИП; описани са последователно всички етапи, през които преминава изпълнението; представен е план-график за организация на работата, съобразен с предложения от участника общ срок за изпълнение, като планираната продължителност за всяка дейност кореспондира на конкретните особености на съответния обект и етап и на сроковете, установени съгласно нормативен акт и/или необходими според обичайната практика в областта на проектирането; взети са предвид необходимите съгласувателни инстанции и контролни органи. Предложението в тази си част съдържа допълнителни предимства в сравнение с предложенията, подлежащи на оценяване с 1 точка - в обосновката е предложена организационна структура, като е разписана функцията на всеки отделен експерт в екипа; въведени са мерки за управление на работните процеси, които създават допълнителни гаранции за постигането на качествен краен резултат, представена е обосновка как посочените мерки и механизми ще спомогнат за това.

20 т. – предложението на участника отговаря на описаните по- горе изисквания на възложителя, като ги надвишава по следния начин: обосновката съдържа подробно описание на практическото организиране на работния процес, описани са последователно всички основни дейности по изготвяне на техническата документация и етапите, през които преминава изпълнението на поръчката, като е отчетена спецификата на конкретните обекти, по отношение на които се предвижда изработването на технически инвестиционен проект. Представен е план-график за организация на работата, съобразен с предложения от участника общ срок за изпълнение, като планираната продължителност за всяка дейност кореспондира на конкретните особености на съответния обект и етап и на сроковете, установени съгласно нормативен акт и/или необходими според обичайната практика в областта на проектирането; взети са предвид необходимите съгласувателни инстанции и контролни органи. Техническото предложение в тази си част съдържа допълнителни предимства в сравнение с предложенията, подлежащи на оценяване с 10 точки - предложена е организационна структура, демонстрираща добро управление на човешкия ресурс във връзка с изпълнението на поръчката. Подробно е описан начинът, по който се разпределят задачите и отговорностите между експертите в екипа на участника, включително във времево отношение, разписана е конкретната функция на всеки един експерт, като е отчетено и взаимодействието между отделните специалисти в екипа; предвидени са механизми на вътрешен контрол в организацията, обуславящи в по-висока степен навременното изпълнение на поръчката и високото качество на крайния продукт. Представен е процесът на комуникация с възложителя по начин, гарантиращ точното изпълнение на договора и реализирането му в срок.

\*\* „Подробно/Конкретно“ - описанието, което освен, че съдържа отделни етапи, видове дейности, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, обхвата и съдържанието на дейностите и/или други дейности, имащи отношение към повишаване качеството на изпълнение на поръчката и надграждане над предвидените технически спецификации и изисквания.

Предложение относно изпълнението предмета на поръчката, което съдържа недостатъци\*\*\*, следва да бъде предложено за отстраняване.

\*\*\* Недостатъци са такива несъответствия в техническото предложение, които го правят неотговарящо на изискванията на възложителя, посочени в указанията и техническата спецификация или на действащото законодателство, на съществуващите стандарти и технически изисквания, като например несъответствие между изискуеми документи и предлагани такива и други подобни, когато в предложението липсва обосновка или е представена обосновка, но в нея не се съдържа описание на някоя от необходимите дейности за изпълнение на поръчката, липсва времеви график или представеният график не е съобразен с предложения от участника общ срок за изпълнение. При установени недостатъци в техническото предложение на участник офертата му следва да бъде предложена за отстраняване.

Забележка: Ако някой от посочените аспекти, въз основа на който се оценява техническото предложение, не е разгледан, офертата не се допуска до етап оценяване и класиране и участникът се предлага за отстраняване.

4. Комплексна оценка (КО)

Комплексната оценка на участника се изчислява по следната формула:

КО = 0,40 \* К1 + 0,20 \* К2 + 0,40 \* К3

КО се закръглява до втория знак след десетичната запетая.

Максималната стойност на общата оценка КО е 100.

Комисията по оценката на офертите на основание получените оценки за всеки участник попълва таблицата за оценка.

Забележка:

\*Знакът „\*” между скобите във формулите е знак за аритметично умножение.

\*Знакът „/” между скобите във формулите е знак за аритметично делениe.

Класирането на участниците се извършва по низходящ ред на получената Комплексна оценка, като на първо място се класира участникът, получил най-много точки (най-висока комплексна оценка).

Участникът, класиран от Комисията на първо място, се определя за изпълнител.

В случай, че комплексните оценки на две или повече оферти са равни, за „икономически най–изгодна“ се приема тази оферта, в която се предлага най-ниска цена. При условие, че и цените са еднакви, се сравняват оценките по показателя с най- висока относителна тежест и се избира офертата с по-благоприятна стойност по този показател.

Ако икономически най-изгодната оферта не може да се определи и по по-горе предвидения ред, комисията провежда публично жребий за определяне на изпълнител между класираните на първо място оферти.